Document ID: 31994D0561

31994D0561
L 214/17
JURNALUL OFÍCIAL AL UNIUNII EUROPENE
DECIZIA COMISIEI
din 27 iulie 1994
de modificare a Deciziilor 79/542/CEE, 92/260/CEE, 93/195/CEE și 93/197/CEE ale Consiliului privind condițiile de sănătate animală pentru import, admitere temporară și reintroducere a cailor înregistrați din Macau, Malaezia (peninsula) și Singapore
(94/561/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (1), astfel cum a fost modificată ultima dată prin Directiva 92/36/CEE (2), în special articolele 12, 13, 15, 16 și articolul 19 punctul (ii),
întrucât, prin Decizia 79/542/CEE (3) a Consiliului, astfel cum a fost modificată ultima dată prin Decizia 94/310/CE (4) a Comisiei, s-a elaborat o listă cu țările terțe din care statele membre autorizează importurile de bovine, porcine, ecvidee, ovine și caprine, carne proaspătă și produse din carne;
întrucât condițiile de sănătate animală și certificarea veterinară pentru admiterea temporară a cailor înregistrați, reintroducerea acestora după exportul temporar și importul acestora sunt prevăzute în Deciziile 92/260/CEE (5), 93/195/CEE (6) și 93/197/CEE (7) ale Comisiei, astfel cum au fost modificate ultima dată prin Decizia 94/453/CE (8);
întrucât, în urma unei misiuni veterinare a Comunității în Macau, Malaezia (peninsula) și Singapore, se pare că situația sănătății animale în aceste țări este satisfăcătoare în ceea ce privește bolile la ecvidee și este controlată de servicii bine structurate și organizate;
întrucât în Macau, Malaezia (peninsula) și Singapore nu s-au înregistrat răpciugă, durină și stomatită veziculoasă de mai mult de șase luni, iar pesta cabalină africană și encefalomielita ecvină venezueleană nu s-au înregistrat niciodată și nu se practică vaccinarea împotriva acestor boli;
întrucât autoritățile veterinare responsabile din Macau, Malaezia (peninsula) și Singapore s-au angajat să notifice Comisiei și statelor membre prin telex, telefax sau telegramă, în termen de 24 ore, confirmarea apariției oricăreia dintre bolile menționate de anexa A la Directiva 90/426/CEE sau adoptarea unei politici de vaccinare împotriva acestora sau a unei schimbări în această politică și, într-un termen corespunzător, modificările în politica de import a ecvideelor;
întrucât condițiile de sănătate animală și certificarea veterinară trebuie adoptate în conformitate cu situația sănătății animale din țările nemembre în cauză; întrucât cazul de față se referă doar la caii înregistrați;
întrucât Deciziile 79/542/CEE, 92/260/CEE, 93/195/CEE și 93/197/CEE trebuie modificate în consecință;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
În partea 2 din anexa la Decizia 79/542/CEE, în coloana specială pentru ecvidee, se inserează următoarele rânduri potrivit ordinii alfabetice din codul ISO:
„MO
Macau
x”
„MY
Malaezia (peninsula)
x”
„SG
Singapore
x”
Articolul 2
Decizia 92/260/CEE se modifică după cum urmează:
1.
„Macau”, „Malaezia (peninsula)” și „Singapore” se adaugă în lista cu țările terțe în grupa C din anexa I;
2.
„Macau”, „Malaezia (peninsula)” și „Singapore” se adaugă în lista cu țările terțe în titlul certificatului de sănătate animală prevăzut de anexa II C.
La nota de subsol (6) din anexa II C, „Hong Kong și Japonia” se înlocuiește cu „Hong Kong, Japonia, Macau, Malaezia (peninsula) și Singapore”;
3.
„Macau”, „Malaezia (peninsula)” și „Singapore” se adaugă la a treia liniuță din capitolul III punctul (d) din anexa II A, B, C, D și E.
Articolul 3
Decizia 93/195/CEE se modifică după cum urmează:
1.
„Macau”, „Malaezia (peninsula)” și „Singapore” se adaugă în lista cu țările terțe în grupa C din anexa I;
2.
„Macau”, „Malaezia (peninsula)” și „Singapore” se adaugă în lista cu țările terțe în titlul certificatului de sănătate animală prevăzut de anexa II C.
Articolul 4
Decizia 93/197/CEE se modifică după cum urmează:
1.
„Macau”, „Malaezia (peninsula)” și „Singapore” se adaugă în lista cu țările terțe în grupa C din anexa I;
2.
în titlul certificatului de sănătate animală prevăzut de anexa II C, „Hong Kong și Japonia” se înlocuiește cu „Hong Kong, Japonia, Macau, Malaezia (peninsula) și Singapore”.
La nota de subsol (5) din anexa II C, „Hong Kong și Japonia” se înlocuiește cu „Hong Kong, Japonia, Macau, Malaezia (peninsula) și Singapore”.
Articolul 5
Prezenta decizie se adresează statelor membre.
Adoptată la Bruxelles, 27 iulie 1994.

Labels: 3
0
18
6